
Linnavara- ja Majandusameti 

bilansis oleva põhivara kõlbamatuks tunnistamine, 

bilansist mahakandmine ja hävitamine

1. Asjaolud ja menetluse käik

Linnavara- ja Majandusamet taotleb alljärgneva linnavara kõlbamatuks tunnistamist ja volituste andmist oma bilansist mahakandmiseks ja hävitamiseks vastavalt Narva Linnavolikogu 24.08.2006 määrusega nr  34 kinnitatud “Linnavara kõlbmatuks tunnistamise, mahakandmise ja hävitamise korrale»:
-  jõulukuuse illuminatsioon bilansilise maksumusega  75 558,14 krooni, soetamisaeg 31.11.2004.a
Seoses sellega, et AS Heakorrastus tegeles tänavavalgustuse korrashoiuga ja linna ettevalmistamisega jõuludeks (sh linnakuuse kaunistamisega), olid kuusetuled aastatel 2004-2006 hoiul aktsiaseltsi laos. Aktsiaselts tegeles nende ülespaneku ja mahavõtmisega. 16.01.2006, pärast järjekordset illuminatsiooni mahavõtmist kuuselt, vormistati AS Heakorrastus  esindajaga akt kuusetulede vastutavale hoiule andmise kohta.

AS-le Heakorrastus anti vastutavale hoiule 5 karpi 60 lambireaga ning kuuse ladvakaunistus.

13.11.2006 saatis Linnavara- ja Majandusamet jõuluettevalmistuste algades AS-le Heakorrastus kirja, milles palus anda Linnavara- ja Majandusametile 20. novembriks 2006 üle aktsiaseltsil hoiul olevad jõulutuled. 

Vastust sellele kirjale ega kuuselampe Linnavara- ja Majandusamet ei saanud. Hoiule antud varast oli laos alles ainult kuuseladva kaunistus.

Seoses sellega, et AS Heakorrastus esindajaga oli koostatud vaid akt ning hoiuleping polnud sõlmitud, avaldust politseisse ei esitatud.
Küsimust arutati Narva Linnavalitsuse linnavarakomisjoni istungil 27.11.07 (protokoll nr 13), kus otsustati:
1. Kuna jõulukuuse illuminatsioon käesoleval ajal puudub, tehakse ettepanek  maha kanda Linnavara- ja Majandusameti bilansist nimetatud vara bilansilise maksumusega  75 558,14 krooni.  

1. Linnavara- ja Majandusametil esitada antud küsimus Narva Linnavalitsuse  istungile vastavasisulise korralduse vastuvõtmiseks.

Eelnimetatud põhivara on kantud linnavara registrisse.

2. Õigusliku alused

Narva Linnavolikogu 24.08.2006 määrusega nr 34 kinnitatud “Linnavara kõlbmatuks tunnistamise, mahakandmise ja hävitamise korra» punkti 4 alusel korras mõistetakse linnavara all Narva linna omandis oleva maatüki oluliseks osaks olevat ehitist (hoonet ja rajatist), selle osa või vallasasja, mis on raamatupidamisseaduse kohaselt käsitletav põhivarana, mis on kantud või kuulub kandmisele linnavara registrisse, samuti registrisse kandmisele mittekuuluvat käibevara, mille maksumus on üle 30000 krooni, ning lootusetud nõuded, mille summa on üle 10000 krooni. 

Narva Linnavolikogu 24.08.2006 määrusega nr 34 kinnitatud “Linnavara kõlbmatuks tunnistamise, mahakandmise ja hävitamise korra» punkti 14 kohaselt otsuse linnavara kõlbmatuks tunnistamise, mahakandmise ja hävitamise kohta võtab vastu käesoleva korra §-s 4 nimetatud linnavara suhtes – Narva Linnavalitsus.

3. Otsus

3.1. Nõustuda Narva Linnavalitsuse Linnavara- ja Majandusameti (registrikood 75029837) taotlusega, tunnistada kõlbamatuks ja Linnavara- ja Majandusametil kanda maha ning hävitada järgmine bilansis kajastatud põhivara:
3.1.1. jõulukuuse illuminatsioon  bilansilise maksumusega  75 558,14 krooni.
3.2. Käesoleva korralduse punktides 3.1.1. nimetatud varaga seotud rahalised õigused ja kohustused ei kuulu üleandmisele Narva Linnavalitsuse Linnavara- ja Majandusametilt.

4. Rakendussätted

4.1. Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

Tarmo Tammiste

Linnapea






Ants Liimets









Linnasekretär

 

